# OBCHODNÉ PODMIENKY VEREJNÉHO OBSTARÁVATEĽA

**Zmluva o dielo**

**uzavretá medzi**

**Rozhlasom a televíziou Slovenska**

**a**

**[•]**

Táto Zmluva o dielo (ďalej len „**Zmluva**“) sa uzatvára podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov a podľa ustanovení § 536 a nasl. zákona č. 513/1991 Zb. Obchodného zákonníka medzi zmluvnými stranami:

1. **Rozhlas a televízia Slovenska**

**sídlo:** Mlynská dolina, 845 45 Bratislava, Slovenská republika

**IČO:** 47 232 480

**DIČ:** 20 23 169 973

**IČ DPH:**  SK 20 23 169 973

**Zápis:** Obchodný register Okresného súdu Bratislava I,

Odd.: Po, Vložka č.:1922/B

**Štatutárny orgán:** PhDr. Jaroslav Rezník, generálny riaditeľ

**bankové spojenie:** Tatra banka, a.s. Bratislava

**IBAN**: SK23 11000000002925123845

(ďalej len „**Objednávateľ**“)

1. **[•]**

**sídlo**: [•]

**IČO**:  [•]

**IČ DPH**: [•]

**DIČ**: [•]

**registrácia**: [•]

**konajúca prostredníctvom**: [•]

**bankové spojenie**: [•]

**IBAN:** [•]

(ďalej len „**Zhotoviteľ**“)

(Objednávateľ a Zhotoviteľ ďalej spoločne aj ako „**Zmluvné strany**“ alebo jednotlivo aj ako „**Zmluvná strana**“).

**Preambula**

Táto zmluva je uzavretá na základe výsledku verejnej súťaže podľa § 66 zákona č. 343/2015 Z. z.
o verejnom obstarávaní a o zmene a doplnení niektorých zákonov v znení neskorších predpisov
(ďalej len „zákon o verejnom obstarávaní") na predmet nadlimitnej zákazky: „**LED stena pre štúdio Šport**“ zverejnenej v Úradnom vestníku Európskej únie č.: ................. zo dňa ................... a vo Vestníku verejného obstarávania č. ......./2020 zo dňa .................. pod značkou: ..................., v rámci ktorej Zhotoviteľ uspel ako uchádzač.

1. **Predmet zmluvy**
	1. Táto zmluva upravuje práva a povinnosti zmluvných strán pri vykonaní diela –
	„**LED stena pre štúdio Šport**“, v rámci investičnej akcie „Obnova televíznych a rozhlasových produkčných štúdií“.
	2. Predmetom tejto Zmluvy je záväzok Zhotoviteľa po doručení písomnej výzvy Objednávateľa na dodanie Diela (ďalej len „**Výzva na dodanie Diela**“) vykonať dielo pre Objednávateľa podľa jeho pokynov, podľa Prílohy č. 1 – Opis predmetu zákazky, Prílohy č. 2 – Technickej špecifikácie a štruktúrovaného rozpočtu (ďalej len „**Cenová ponuka**“), ktoré predstavujú neoddeliteľnú súčasť tejto Zmluvy (ďalej len „**Dielo**“).
	3. Za riadne vykonané Dielo sa Objednávateľ zaväzuje zaplatiť dohodnutú cenu podľa tejto Zmluvy.
	4. Predmetom Diela je aj:
		1. vypracovanie detailnej technologickej projektovej dokumentácie pre realizáciu diela,
		2. dodávka technologických zariadení, montážnych prvkov,  kompletnej kabeláže, náhradných dielov (ďalej len „ komponenty „) a softvérového vybavenia podľa súťažných podkladov použitých v predmetnom verejnom obstarávaní a všetkých jej príloh,
		3. montážne a inštalačné práce vrátanie položenia a zakončenia kabeláže, montáž a pripojenie všetkých zariadení do technologických stojanov obstarávateľa vrátane revízií slaboprúdového prepojenia (ak budú potrebné),
		4. oživenie dodaných zariadení, vrátane funkčných testov a nastavenia, konfiguráciu podľa požiadaviek Objednávateľa, uvedenie technologického celku do prevádzky, asistencia pri skúšobnej prevádzke a meraní,
		5. vykonanie všetkých potrebných skúšok a revízii, vrátane funkčných skúšok
		so spolupracujúcimi zariadeniami a s technologickými celkami v mieste sídla Objednávateľa a prispôsobenie parametrov novoinštalovaných zariadení, za účasti zástupcu Objednávateľa,
		6. odovzdanie všetkých príslušných dokladov prináležiacich k Dielu v zmysle článku 7. tejto Zmluvy,
		7. certifikované školenie obsluhy Diela v slovenskom jazyku v rozsahu minimálne 8 hodín rozložené do min. dvoch pracovných dní,
		8. skúšobná prevádzka Diela v nepretržitom trvaní aspoň 30 dní,
		9. vypracovanie dokumentácie skutkového stavu.
	5. Za riadne zhotovené Dielo sa pre účely tejto Zmluvy považuje Dielo, ktoré je vykonané podľa podmienok vyplývajúcich z tejto Zmluvy, platných právnych predpisov a príslušných technických noriem. Pri vykonávaní Diela je Zhotoviteľ povinný vykonať všetky potrebné vedľajšie, pomocné a dodatočné činnosti, ktoré nie sú síce výslovne uvedené v podkladoch určujúcich rozsah a obsah Diela, ale sú potrebné pre dosiahnutie funkčného a prevádzky-schopného stavu Diela.
2. **Termíny a miesto vykonania Diela**
	1. Zmluvné strany sa dohodli na nasledovných termínoch vykonania Diela (ďalej len „Termíny“):
		1. vykonanie Diela nasledovných etapách:
		2. dodanie všetkých komponentov od doručenia Výzvy na dodanie Diela **do 21 kalendárnych dní**,
		3. inštalácia a montáž všetkých komponentov od doručenia Výzvy na dodanie Diela **do 42 kalendárnych dní**,
		4. odladenie a nastavenie celého systému od doručenia Výzvy na dodanie Diela **do 56 kalendárnych dní**.
	2. Miestom vykonania a dodania Diela je sídlo Objednávateľa, t. j. **Rozhlas a televízia Slovenska, Mlynská dolina, Bratislava.**
	3. Ak Zmluva neustanovuje inak, termíny vykonávania Diela sa predlžujú o dobu trvania prekážok nezávislých od vôle Zhotoviteľa, ktoré mu bránia vo vykonávaní Diela, ak nemožno rozumne predpokladať, že by Zhotoviteľ tieto prekážky alebo ich následky mohol odvrátiť alebo prekonať, ani že by v čase vzniku jeho záväzku vykonať Dielo tieto prekážky mohol predvídať.
	4. Zhotoviteľ je povinný bezodkladne, najneskôr do 3 dní písomne informovať Objednávateľa o vzniku prekážok (ich povahe, začiatku a konci) podľa predchádzajúceho bodu Zmluvy. Zodpovednosť Zhotoviteľa nie je vylúčená a Termíny sa nepredlžujú, ak Zhotoviteľ nesplnil svoju povinnosť informovať Objednávateľa o vzniku prekážok v lehote podľa tohto bodu Zmluvy.
3. **Cena Diela**
	1. Zmluvné strany sa dohodli v súlade so zákonom NR SR č. 18/1996 Z. z. o cenách v znení neskorších predpisov a jeho vykonávacej vyhlášky MF SR č. 87/1996 Z. z. v znení neskorších predpisov, na celkovej cene diela vo výške:

 Cena Diela bez DPH **xxx.xxx,xx €**

 DPH 20 % **xxx.xxx,xx €**

 Cena celkom: **xxx.xxx,xx €**

 (Slovom: xxxxxxxxxxxxxxxxxxxxxxxxxxxxxx EUR) (ďalej len „**Cena diela“**)

* 1. Právo na zaplatenie Ceny diela vzniká zhotovením Diela spôsobom a za podmienok uvedených v tejto zmluve.
	2. Cena diela je stanovená dohodou zmluvných strán ako cena pevná a zároveň najvyššie prípustná, ktorú v žiadnom prípade nie je možné zvýšiť, ak v tejto zmluve nie je uvedené inak.
	3. Cena diela je dohodnutá na základe Cenovej ponuky Zhotoviteľa; Cenová ponuka tvorí prílohu tejto Zmluvy (Príloha č. 2). Cenová ponuka je úplná a záväzná, to znamená, že Cena diela zohľadňuje všetky činnosti a náklady Zhotoviteľa potrebné na vykonanie Diela, a neúplnosť tejto Cenovej ponuky nemá vplyv na Cenu diela.
	4. K zmene Ceny diela môže dôjsť:
		1. pri realizácii plnenia nad rámec tejto Zmluvy,
		2. na základe požiadaviek Objednávateľa o nezrealizovanie časti prác.
	5. Akékoľvek vyššie uvedené zmeny Zmluvy súvisiace so zmenou Diela musia byť realizované v súlade s § 18 zákona o verejnom obstarávaní.
	6. O cenu služieb a dodávok uvedených v Cenovej ponuke, ktoré nebudú Zhotoviteľom zrealizované, sa znižuje Cena diela uvedená v bode 3.1 Zmluvy.
1. **Zmeny Diela**
	1. Objednávateľ má právo požiadať o zmeny Diela v priebehu celého vykonávania Diela a Zhotoviteľ je povinný zmeny Diela vykonať.
	2. Plnenie naviac podľa bodu 3.5.1 tejto Zmluvy musí byť pred jeho realizáciou písomne vopred odsúhlasené Objednávateľom a musí ísť o plnenie, ktoré nie je objektívne technicky a ekonomicky oddeliteľné od pôvodného plnenia, zmluvné strany ho nevedeli a ani nemohli vedieť predvídať a bez vykonania, ktorého nie je možné riadne vykonať Dielo. Zhotoviteľ znáša akékoľvek náklady spojené s realizáciou vopred neoznámených a Objednávateľom neodsúhlasených plnení navyše.
	3. Cena plnenia naviac bude určená na základe jednotkových cien uvedených v cenovej ponuke Zhotoviteľa, ak je cenu týchto častí Diela možné takto určiť, inak je Zhotoviteľ povinný určiť jednotkovú cenu týchto plnení naviac ako cenu obvyklú. K zvýšeniu Ceny diela dôjde výlučne na základe písomného dodatku k Zmluve.
	4. Akékoľvek zmeny Zmluvy súvisiace so zmenou Diela musia byť realizované v súlade s § 18 zákona o verejnom obstarávaní.
2. **Platobné podmienky**
	1. Po dodaní  všetkých komponentov v zmysle bodu 2.1.1. písm. a) zmluvy podľa Cenovej ponuky (Príloha č. 2 **Technická špecifikácia a štruktúrovaný rozpočet**) a jeho protokolárnom odovzdaní podľa bodu 7.2 Zmluvy, Zhotoviteľ vystaví faktúru, vo výške 75 % z ceny uvedenej v bode 3.1 tejto zmluvy, prílohou ktorej bude Preberací protokol so súpisom dodaných komponentov, potvrdený Zhotoviteľom a Objednávateľom.
	2. Po ukončení inštalácie, vykonaní všetkých činností v zmysle bodu 2.1.1. písm. b) zmluvy (okrem testovacej prevádzka LED steny podľa bodu 5.5.) podľa čl. 1 Zmluvy a protokolárnom odovzdaní Diela podľa bodu 7.2 Zmluvy a odstránení vád a nedorobkov uvedených v Preberacom protokole Zhotoviteľ vystaví konečnú faktúru, vo výške 25 % z ceny uvedenej v bode 3.1 tejto zmluvy, prílohou ktorej bude Preberací protokol so súpisom skutočne vykonaných služieb a dodávok potvrdený Zhotoviteľom a Objednávateľom.
	3. Splatnosť faktúr je 30 dní odo dňa ich doručenia Objednávateľovi, pričom faktúra bude uhradená výhradne prevodným príkazom na účet Zhotoviteľa uvedený v hlavičke tejto zmluvy.
	4. Faktúra vystavená Zhotoviteľom musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade,
	že tomu tak nebude, Objednávateľ je oprávnený faktúru vrátiť s tým, že nová lehota splatnosti začne plynúť dňom doručenia opravenej faktúry.
	5. Strany sa dohodli, že časť Ceny diela vo výške 5% z Ceny Diela tvorí zádržné (ďalej len „**Zádržné“**) na ubezpečenie Objednávateľa, že Dielo bude počas doby 30 dní od prvej výroby v TV štúdiu MD-A v prevádzky-schopnom stave (ďalej len „**Testovacia prevádzka LED steny“**). Testovacia prevádzka LED steny sa predlžuje o dobu, počas ktorej Objednávateľ nemôže užívať Dielo pre vady Diela, za ktoré zodpovedá zhotoviteľ. Objednávateľ ako Zádržné zadrží časť Ceny diela vo výške 5% z platby uplatnenej Zhotoviteľom podľa tejto Zmluvy, a to z časti predstavujúcej základ dane pre určenie DPH. Právo Zhotoviteľa na Zádržné vzniká po splnení podmienok uvedených v tejto Zmluve pri riadnom plnení povinností Zhotoviteľa týkajúcich sa zodpovednosti za vady a zo záruky počas Testovacej prevádzky LED steny. Zádržné znížené o nároky Objednávateľa podľa bodu 5.6 Zmluvy Objednávateľ zaplatí Zhotoviteľovi do 30 dní po doručení písomnej žiadosti Zhotoviteľa, po splnení nasledovných podmienok:
		1. 100% z čiastky predstavujúcej Zádržné po uplynutí doby Testovacej prevádzky LED steny a riadnom odstránení vád a nedorobkov Diela zistených do uplynutia doby Testovacej prevádzky LED steny; v okamihu uplynutia doby Testovacej prevádzky LED steny musia byť odstránené všetky vady a nedorobky Diela.
	6. Objednávateľ je oprávnený použiť Zádržné na odstránenie akéhokoľvek porušenia povinnosti Zhotoviteľa podľa Zmluvy a/alebo na splnenie akejkoľvek povinnosti, s ktorou je Zhotoviteľ v omeškaní, najmä na odstránenie vád, a/alebo na vykonanie akýchkoľvek opatrení pre prípad neplnenia Zmluvy zo strany Zhotoviteľa dohodnutých v Zmluve a/alebo na úhradu akejkoľvek splatnej či nesplatnej pohľadávky Objednávateľa voči Zhotoviteľovi. Zádržné sa o čiastku použitú podľa tohto odseku znižuje, a to automaticky okamihom vynaloženia príslušného nákladu bez potreby vykonania osobitného úkonu.
	7. Ak je Objednávateľ v omeškaní s úhradou faktúry, má Zhotoviteľ právo požadovať z dlžnej sumy
	zákonný úrok z omeškania.
3. **Podmienky a zhotovenie Diela**
	1. Povinnosti a spolupôsobenie Objednávateľa:
		1. Objednávateľ je povinný poskytnúť Zhotoviteľovi potrebnú súčinnosť pri vykonávaní Diela.
	2. Povinnosti Zhotoviteľa:
		1. Zhotoviteľ vykoná činnosti spojené s predmetom plnenia tejto Zmluvy na vlastnú zodpovednosť a vlastné náklady, pričom rešpektuje technické špecifikácie, právne a technické predpisy, vyhlášky platné v Slovenskej republike.
			1. Odborné práce musia byť vykonané len pracovníkmi Zhotoviteľa alebo jeho dodávateľov, ktorí majú príslušnú kvalifikáciu na vykonanie týchto prác.
			2. Zhotoviteľ zodpovedá v plnom rozsahu počas výkonu prác na pracovisku Objednávateľa za dodržiavanie všeobecne záväzných právnych predpisov ako aj osobitných predpisov v oblasti BOZP a zákona č. 314/2001 Z. z. o ochrane pred požiarmi v znení neskorších predpisov.
			3. Zhotoviteľ zodpovedá počas priebehu prác v plnom rozsahu za bezpečnosť
			a ochranu zdravia pri práci svojich zamestnancov.
		2. Zhotoviteľ sa zaväzuje, že pri zhotovovaní Diela nepoškodí majetok Objednávateľa.
		Ak by došlo k poškodeniu majetku Objednávateľa, táto skutočnosť sa bude riešiť v zmysle príslušných ustanovení Obchodného zákonníka a subsidiárne podľa ustanovení zákona č. 40/1964 Zb. Občiansky zákonník v znení neskorších predpisov.
		3. Zhotoviteľ podpisom tejto Zmluvy potvrdzuje, že pred jej uzavretím, pri vynaložení odbornej starostlivosti, dôkladne preskúmal charakter požadovaných prác a služieb, ako aj všetky ostatné poskytnuté informácie definujúce rozsah prác potrebných na realizáciu Diela, a že tieto neobsahujú žiadne prekážky vykonania Diela, sú na zhotovovanie Diela vhodné a je schopný podľa nich Dielo realizovať.
		4. V priebehu vykonávania Diela sa Zhotoviteľ zaväzuje okamžite písomne upozorniť Objednávateľa na časti, ktoré sa zdajú byť zbytočné, alebo upozorniť na časti,
		ktoré je možno realizovať efektívnejšie pri dodržaní všetkých požadovaných kritérií.
		5. Akékoľvek zmeny, ktoré môžu mať vplyv na výslednú podobu Diela, podliehajú predchádzajúcemu schváleniu Objednávateľom.
		6. Až po písomné odovzdanie a prevzatie ukončeného Diela nesie zodpovednosť
		za Dielo a jeho následky v plnom rozsahu Zhotoviteľ. V prípade zistenia vád a nedostatkov už vykonaných prác pred ich odovzdaním a prevzatím, je Zhotoviteľ povinný ich bezodkladne opraviť na vlastné náklady tak, aby boli pri odovzdaní a prevzatí Diela bez vád a nedostatkov.
		7. Zhotoviteľ je povinný najneskôr do 5 dní od nadobudnutia účinnosti tejto Zmluvy písomne stanoviť a Objednávateľovi oznámiť kontaktnú/é osobu/y zodpovedné za plnenie tejto Zmluvy. Zmena kontaktnej osoby Zhotoviteľa musí byť zaslaná druhej zmluvnej strane najneskôr 7 dní pred vykonaním zmeny.
	3. Obe zmluvné strany sú povinné bezodkladne poskytovať druhej zmluvnej strane žiadanú súčinnosť v súvislosti s plnením predmetu tejto Zmluvy, a to na základe písomnej výzvy s presným vymedzením žiadanej súčinnosti.
	4. Zmluvné strany sa dohodli, že Objednávateľ je oprávnený priebežne vykonávať kontrolu realizácie Diela.
4. **Odovzdanie a prevzatie Diela**
	1. Zhotoviteľ sa zaväzuje vykonať Dielo v požadovanej kvalite podľa platných noriem a v dohodnutom rozsahu a súčasne sa zaväzuje, že jednotlivé časti diela, ktoré dodá na základe tejto zmluvy budú nové, nepoužívané a zdravotne nezávadné a budú spĺňať všetky kvalitatívne parametre a požiadavky vyplývajúce z príslušných platných technických, bezpečnostných, environmentálnych a iných právnych predpisov vzťahujúcich sa na tento predmet zákazky. Objednávateľ Dielo neprevezme skôr, než bude Dielo riadne ukončené, budú vykonané všetky činnosti podľa čl. 1 Zmluvy a odovzdané všetky doklady podľa bodu 7.4. Zmluvy.
	2. Povinnosť Zhotoviteľa odovzdať Dielo je splnená podpisom preberacieho protokolu podpísaného oboma zmluvnými stranami (ďalej len „**Preberací protokol**“). V Preberacom protokole Objednávateľ uvedie prípadné zistené vady a nedorobky a určí lehotu na ich odstránenie.
	3. Prevzatie Diela na základe Preberacieho protokolu nie je potvrdením zhotovenia Diela bez vád. Objednávateľ do 15 dní od podpisu Preberacieho protokolu Dielo prehliadne.
	4. Zhotoviteľ  pred odovzdaním Diela pripraví a Objednávateľovi odovzdá dokladovú dokumentáciu:
		1. dve vyhotovenia dokumentácie (dokumentácia skutkového stavu) so zakreslenými zmenami vzniknutými počas realizácie Diela v papierovej a elektronickej podobe (vo formáte .dwg a .pdf),
		2. protokoly o vykonaných predpísaných revíznych a funkčných skúškach technických
		a technologických zariadení,
		3. návody a manuály k jednotlivým zariadeniam v slovenskom alebo anglickom jazyku,
		4. resp. iné doklady, ktoré sú potrebné pre riadne užívanie Diela.
	5. Po odstránení vád Zhotoviteľom podpíšu zmluvné strany protokol o odstránení vád a nedorobkov Diela.
	6. Nebezpečenstvo škody na zhotovenom Diele znáša Zhotoviteľ. Nebezpečenstvo škody na Diele prechádza na Objednávateľa protokolárnym odovzdaním Diela.
	7. Vlastníkom Diela je od počiatku Objednávateľ, s výnimkou vecí a materiálov obstaraných Zhotoviteľom na vykonanie Diela, ktorých vlastníkom sa Objednávateľ stáva momentom ich spracovania (zabudovania) do Diela.
5. **Záručná doba, záručný servis, vady Diela a sankcie**
	1. V prípade, že Zhotoviteľ nevykoná Dielo v termíne podľa bodu 2.1.1 tejto Zmluvy, Objednávateľ má právo požadovať od Zhotoviteľa zmluvnú pokutu vo výške 0,05 % z Ceny diela za každý aj začatý deň omeškania s odovzdaním Diela.
	2. V prípade omeškania s vykonaním Diela o viac ako 30 dní, má Objednávateľ právo odstúpiť od zmluvy.
	3. Vadou alebo nedorobkom Diela sa rozumie odchýlka od kvality, rozsahu a parametrov
	Diela stanovených touto Zmluvou, platnými právnymi predpismi, technickými normami, technologickými postupmi, alebo podmienkami príslušného úradu ako aj chýbajúca skúška Diela alebo jeho časti a chýbajúca dokumentácia.
	4. Zhotoviteľ zodpovedá za vady Diela, ktoré má Dielo v čase jeho odovzdania Objednávateľovi, vzniknuté po odovzdaní Diela, ak boli spôsobené porušením povinnosti Zhotoviteľa a v rozsahu záruky za akosť Diela.
	5. Zhotoviteľ poskytuje záruku po dobu 12 mesiacov na celé Dielo. Zhotoviteľ Objednávateľovi počas záručnej doby zodpovedá tiež za to, že Dielo bude spôsobilé na dohodnuté, resp. obvyklé použitie.
	6. Záručná lehota začína plynúť odo dňa podpisu Preberacieho protokolu a odstránení vád a nedorobkov v ňom uvedených. Záručná doba sa počas odstraňovania vád predlžuje o čas potrebný na odstránenie vád.
	7. Reklamáciu vady Objednávateľ písomne uplatní u Zhotoviteľa spravidla do 30 dní po zistení vady.
	8. Zhotoviteľ je povinný odstrániť v záručnej dobe písomne reklamované vady Diela bezplatne v rámci záručného servisu. Zhotoviteľ je povinný začať odstraňovať reklamované vady neodkladne, najneskôr však do 8 hodín od doručenia reklamácie Zhotoviteľovi a odstrániť ich v čo najkratšom technicky možnom čase podľa dohody zmluvných strán, najneskôr však do 3 pracovných dní od doručenia reklamácie. Zhotoviteľ je povinný po odstránení vady predložiť Objednávateľovi na podpis protokol o odstránení vady; kým Objednávateľ tento protokol nepodpíše, vada sa nepovažuje za odstránenú.
	9. Vo výnimočných a odôvodnených prípadoch, tzv. havarijné stavy (následky vád, ktorých odstránenie neznesie odklad), je Zhotoviteľ povinný odstrániť vadu a jej následky, alebo zabezpečiť vykonanie provizórneho opatrenia za účelom odvrátenia hroziaceho nebezpečenstva škôd najneskôr do 24 hodín od obdržania reklamácie. Objednávateľ je oprávnený v takýchto výnimočných prípadoch zabezpečiť provizórne opatrenie sám a Zhotoviteľ je povinný nahradiť mu náklady, ktoré na opatrenie účelne vynaložil.
	10. Ak Zhotoviteľ nezačne odstraňovanie vady v stanovenej lehote, je Objednávateľ oprávnený požadovať od Zhotoviteľa zmluvnú pokutu vo výške 700 € za každú jednotlivú vadu za každý aj začatý kalendárny deň omeškania.
	11. V prípade, že Zhotoviteľ nezačne v uvedenom termíne s odstraňovaním vady, je Objednávateľ oprávnený zadať odstránenie vady tretej osobe a Zhotoviteľ je povinný v plnom rozsahu zaplatiť Objednávateľovi náklady, ktoré mu vznikli v súvislosti s odstránením vady. Objednávateľ bude Zhotoviteľovi vynaložené náklady refakturovať samostatnou faktúrou so splatnosťou 14 dní odo dňa jej vystavenia pre každú vadu samostatne.
	12. Ak Zhotoviteľ neodstráni vady Diela v termíne podľa Zmluvy je povinný zaplatiť Objednávateľovi zmluvnú pokutu vo výške 700 € za každú jednotlivú vadu za každý aj začatý deň omeškania s odstránením vád Diela.
	13. Zhotoviteľ je povinný zaplatiť zmluvnú pokutu na základe samostatnej faktúry Objednávateľa,
	so splatnosťou 14 dní odo dňa jej vystavenia.
	14. Uplatnením, alebo zaplatením zmluvnej pokuty nie je dotknutý Objednávateľov nárok na náhradu škody.
6. **Osobitné ustanovenia**
	1. Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci
	a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci a nelegálnom zamestnávaní“).
	2. Objednávateľ má právo kedykoľvek počas trvania tejto Zmluvy vyžiadať si od Zhotoviteľa doklady a osobné údaje fyzických osôb, prostredníctvom ktorých bude vykonávať, resp. vykonáva Dielo podľa tejto Zmluvy, v rozsahu nevyhnutnom na kontrolu dodržiavania zákazu nelegálneho zamestnávania a Zhotoviteľ sa ich zaväzuje podľa tejto Zmluvy poskytnúť Objednávateľovi.
	3. V prípade uloženia pokuty Objednávateľovi kontrolným orgánom podľa § 7b ods. 7 zákona o nelegálnej práci a nelegálnom zamestnávaní za porušenie zákazu prijať prácu alebo službu podľa § 7b ods. 5 zákona o nelegálnej práci a nelegálnom zamestnávaní je Zhotoviteľ povinný pokutu v plnej výške uhradiť Objednávateľovi, na základe výzvy Objednávateľa na jej úhradu, najneskôr do 5 dní od právoplatnosti rozhodnutia o uložení pokuty. Uhradením pokuty nie je dotknutý nárok Objednávateľa na náhradu prípadnej ďalšej škody. Objednávateľ je povinný bezodkladne Zhotoviteľa informovať o konaní vedenom kontrolným orgánom, ktorého výsledkom môže byť uloženie pokuty Objednávateľovi.
	4. Zmluvné strany sa dohodli, že Objednávateľ je oprávnený jednostranne započítať si svoju pohľadávku voči partnerovi titulom uhradenia pokuty uloženej právoplatným rozhodnutím podľa § 7b ods. 7 zákona o nelegálnej práci a nelegálnom zamestnávaní voči pohľadávke Zhotoviteľa, ktorú je Objednávateľ povinný vyplatiť partnerovi. Toto ustanovenie má prednosť pred ustanoveniami zmluvy, ktoré mu odporujú.
7. **Subdodávatelia**
	1. Zmluvné strany sa dohodli, že Zhotoviteľ je oprávnený plniť túto Zmluvu výlučne prostredníctvom subdodávateľov uvedených v Prílohe č. 3 - „**Zoznam subdodávateľov**“ (ďalej len „Zoznam subdodávateľov“). V takomto prípade Zhotoviteľ zodpovedá rovnako, akoby Zmluvu plnil sám.
	2. V Prílohe č. 3 tejto Zmluvy sú uvedené údaje o všetkých známych subdodávateľoch Zhotoviteľa,
	ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	3. V prípade, že počas trvania tejto Zmluvy bude mať Zhotoviteľ záujem zmeniť ktorúkoľvek osobu subdodávateľa uvedenú v Zozname subdodávateľov, Zmluvné strany sa dohodli na nasledujúcom postupe: Zhotoviteľ písomne požiada Objednávateľa o súhlas so zmenou v osobe subdodávateľa, pričom:
		1. v žiadosti uvedie identifikáciu osoby, ktorá sa má stať subdodávateľom,
		2. v žiadosti uvedie špecifikáciu časti plnenia Zmluvy, ktorá má byť realizovaná prostredníctvom navrhovanej osoby,
		3. v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako 15 dní odo dňa doručenia tejto žiadosti objednávateľovi,
		4. v žiadosti uvedie, či s ohľadom na výšku odplaty, ktorú bude Zhotoviteľ platiť subdodávateľovi za ním poskytované plnenie, má subdodávateľ povinnosť zapísať sa do registra partnerov verejného sektora,
		5. k žiadosti pripojí nové navrhované znenie Zoznamu subdodávateľov v minimálne
		2 vyhotoveniach podpísaných Zhotoviteľom.
	4. Objednávateľ žiadosť Zhotoviteľa o zmenu v osobe subdodávateľa:
		1. odsúhlasí, a to zaslaním zo strany objednávateľa podpísaného Zoznamu subdodávateľov Zhotoviteľovi alebo
		2. odmietne, pričom v oznámení o odmietnutí žiadosti Zhotoviteľa uvedie dôvody odmietnutia.
	5. Osoba, ktorá sa má stať subdodávateľom, sa týmto stáva podľa tejto Zmluvy zápisom do Zoznamu subdodávateľov podpísaného zo strany Objednávateľa.
	6. V prípade odmietnutia žiadosti Zhotoviteľa o zmenu v osoby subdodávateľa zo strany Objednávateľa, je Zhotoviteľ oprávnený navrhnúť tú istú osobu ako subdodávateľa až po splnení podmienok vytknutých Objednávateľom v odmietnutí žiadosti Zhotoviteľa o zmenu v osobe subdodávateľa.
	7. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke, tak ako keby plnenie realizované na základe takejto Zmluvy realizoval sám. Plnenie predmetu tejto zmluvy prostredníctvom iných osôb ako osôb určených podľa tohto článku sa považuje za podstatné porušenie tejto Zmluvy zo strany Zhotoviteľa a zakladá právo Objednávateľa na okamžité odstúpenie od Zmluvy bez poskytnutia dodatočnej lehoty na nápravu.
	8. Zhotoviteľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Zhotoviteľa v zmysle zákona registri partnerov verejného sektora.
8. **Poistenie**
	1. Zhotoviteľ je povinný na svoje náklady zabezpečiť poistenie zodpovednosti za škodu spôsobenú pri vykonávaní Diela do výšky **100 000,00 EUR**, a to najneskôr do 10 dní od účinnosti tejto Zmluvy. Zhotoviteľ je povinný mať uzavreté poistenie zodpovednosti za škodu spôsobenú pri vykonávaní Diela podľa predchádzajúcej vety po celú dobu vykonávania Diela. V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške 10% z Ceny Diela.
	2. Zhotoviteľ je povinný na základe žiadosti Objednávateľa preukázať uzatvorenie poistenia v zmysle bodu 11.1 Zmluvy, a to v lehote piatich dní od požiadania.
9. **Zodpovední zástupcovia**
	1. Zodpovední zástupcovia sú osoby oprávnené zastupovať Zmluvné strany v súvislosti s plnením tejto Zmluvy (ďalej jednotlivo len „Zodpovedný zástupca“ alebo spoločne „Zodpovední zástupcovia“). Konanie alebo pokyny Zodpovedného zástupcu príslušnej Zmluvnej strany v rozsahu, v akom sú predpokladané touto Zmluvou, sa považujú za konanie alebo pokyny tejto Zmluvnej strany, pokiaľ daná Zmluvná strana neinformuje druhú Zmluvnú stranu o opaku, alebo ak sa Zmluvné strany nedohodnú inak.
	2. Objednávateľ vymenoval nasledujúceho Zodpovedného zástupcu Objednávateľa:

[zástupca Objednávateľa - ●].

* 1. Zhotoviteľ vymenoval nasledujúcich Zodpovedného zástupcu Zhotoviteľa:

[zástupca Zhotoviteľa - ●].

* 1. Zmluvné strany sú povinné si navzájom oznámiť vymenovanie, odvolanie alebo zmeny v osobách Zodpovedných zástupcov a ich kompetenciách.
	2. Zodpovední zástupcovia sú povinní uskutočňovať pravidelné stretnutia podľa potreby a dohody Zmluvných strán za účelom informovania a koordinácie postupov Zmluvných strán a prijímať ďalšie kroky pre dosiahnutie cieľov tejto Zmluvy.
1. **Doručovanie**
	1. Pokiaľ táto Zmluva výslovne nestanoví inak, všetky podstatné oznámenia a iná korešpondencia podľa tejto Zmluvy musia byť vyhotovené v písomnej forme a budú sa považovať za riadne doručené ktorejkoľvek Zmluvnej strane, keď sa doručia (i) osobne, alebo zašlú (ii) doporučenou poštou alebo (iii) kuriérskou službou alebo (iv) emailom, ak táto Zmluva túto možnosť pripúšťa, a to na kontaktné údaje uvedené v záhlaví tejto Zmluvy a v tomto Článku Zmluvy, alebo ktoré budú oznámené druhej Zmluvnej strane.
	2. Zmluvné strany sa zaväzujú navzájom si oznámiť všetky potrebné kontaktné údaje a bezodkladne akúkoľvek zmenu týchto kontaktných údajov.
	3. Všetky úkony urobené písomne sú účinné okamihom ich doručenia Zmluvnej strane, ktorej sú adresované.
	4. Písomnosť sa bude považovať za doručenú aj vtedy, ak nebude prevzatá Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Bez ohľadu na akékoľvek iné ustanovenie tejto Zmluvy, zásielka sa považuje za doručenú dňom odmietnutia prevzatia zásielky adresátom, pričom vykonanie pokusu o doručenie písomnej zásielky sa preukáže vyhlásením kuriéra, alebo, v prípade doporučenej zásielky, dňom udaným poštou na návratke.
	5. Pre Objednávateľa budú všetky oznámenia, výzvy a iná korešpondencia podľa tejto Zmluvy doručované nasledujúcim osobám na nasledujúce adresy a čísla:

**Kontaktná osoba:** [●]

**Tel.:** [●]

**e-mail:** [●]

**Adresa:** Rozhlas a televízia Slovenska, Mlynská dolina, 845 45 Bratislava

alebo na akékoľvek iné adresy a  čísla, ktoré budú Zhotoviteľovi písomne oznámené spôsobom uvedeným v tomto Článku Zmluvy.

* 1. Pre Zhotoviteľa budú všetky oznámenia, výzvy a iná korešpondencia podľa tejto Zmluvy doručované nasledujúcim osobám na nasledujúce adresy a čísla:

**Kontaktná osoba: [●]**

**Tel.: [●]**

**e-mail: [●]**

**Adresa: [●]**

alebo na akékoľvek iné adresy a čísla, ktoré budú Objednávateľovi písomne oznámené spôsobom uvedeným v tomto Článku Zmluvy.

1. **Platnosť a účinnosť zmluvy**
	1. Táto Zmluva zaniká jej splnením, ukončením dohodou zmluvných strán, odstúpením od tejto zmluvy oprávnenou zmluvnou stranou alebo z ďalších dôvodov stanovených v tejto zmluve.
	2. Od tejto zmluvy môže odstúpiť ktorákoľvek zo zmluvných strán, ak dôjde k podstatnému porušeniu zmluvných povinností. Za podstatné porušenie zmluvných povinností sa považuje:
		1. zo strany Zhotoviteľa:
		2. omeškanie s vykonaním Diela o viac ako 5 dní oproti termínu podľa bodu 2.1.1 tejto Zmluvy,
		3. neodstránenie vád Diela v súlade s touto Zmluvou,
		4. plnenie predmetu tejto zmluvy prostredníctvom iných osôb ako osôb určených podľa článku 11 tejto Zmluvy.
		5. zo strany Objednávateľa:
2. neposkytnutie súčinnosti, potrebnej k realizácii Diela.
	1. Objednávateľ môže odstúpiť od tejto Zmluvy aj v prípade, ak nastanú skutočnosti podľa § 19 zákona č. 343/2015 Z. z. o verejnom obstarávaní a o zmene a doplnení niektorých zákonov.

* 1. V prípade odstúpenia od Zmluvy sa zmluvné strany dohodli, že si nebudú vracať už poskytnuté plnenia a najneskôr do 10 dní od odstúpenia od Zmluvy sa dohodnú na finančnom vyrovnaní.
		1. Účinky odstúpenia nastávajú nasledujúcim dňom po doručení oznámenia o odstúpení od Zmluvy druhej Zmluvnej strane.
		2. Odstúpením od Zmluvy nie je dotknuté právo odstupujúcej Zmluvnej strany na náhradu škody, ktorá jej vznikla porušením zmluvnej povinnosti.
	2. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.
	3. Táto Zmluva zaniká v celom rozsahu a bez akéhokoľvek nároku na kompenzáciu pre ktorúkoľvek Zmluvnú stranu, ak v lehote 91 dní od jej podpisu oboma Zmluvnými stranami Objednávateľ nedoručí Výzvu na dodanie Diela Zhotoviteľovi.
1. **Záverečné ustanovenia**
	1. Práva a povinnosti neupravené touto Zmluvou sa riadia príslušnými ustanoveniami Obchodného zákonníka a súvisiacimi predpismi.
	2. Zmluvné strany sa dohodli, že práva a povinnosti Zmluvných strán upravené v tejto Zmluve
	sa spravujú právnym poriadkom Slovenskej republiky.
	3. Zmluvu je možné meniť len na základe vzájomnej dohody oboch Zmluvných strán formou písomných a očíslovaných dodatkov, ktoré budú tvoriť jej neoddeliteľnú súčasť.
	4. Zmluvné strany zhodne vyhlasujú, že sú spôsobilé na právne úkony, že sa podrobne oboznámili
	s predmetom Zmluvy, s jej obsahom a obsahom jej príloh a nemajú voči nim žiadne výhrady
	ani návrhy na doplnenie.
	5. Zmluvné strany zhodne vyhlasujú, že Zmluvu neuzavreli v tiesni ani za nápadne nevýhodných podmienok, že svoju vôľu prejavili vážne, slobodne, bez nátlaku a zrozumiteľne a na znak súhlasu ju potvrdzujú svojimi podpismi.
	6. Neoddeliteľnou súčasťou tejto Zmluvy sú prílohy:

**Príloha č. 1**. Opis predmetu zákazky.

**Príloha č. 2.** Technická špecifikácia a štruktúrovaný rozpočet (Cenová ponuka).

**Príloha č. 3.** Zoznam subdodávateľov.

**Príloha č. 4.** Technický výkres navrhovaného riešenia predmetu zákazky.

* 1. Táto Zmluva je vyhotovená v dvoch rovnopisoch, z ktorých každá Zmluvná strana dostane jedno vyhotovenie.

|  |  |  |
| --- | --- | --- |
| V .........................., dňa: ………........ |  | V Bratislave, dňa: ………........ |
| Za Zhotoviteľa:  |  | Za Objednávateľa:  |
|  |  |  |
| ...................................................... |  | ......................................................PhDr. Jaroslav Rezníkgenerálny riaditeľRozhlas a televízia Slovenska |

**Príloha č. 1 Opis predmetu zákazky**

Prílohu č. 1 „Opis predmetu zákazky“ bude tvoriť špecifikácia požadovaných služieb „Opis predmetu zákazky“, ktorá tvorí neoddeliteľnú súčasť súťažných podkladov.

**Príloha č. 2 Technická špecifikácia a štruktúrovaný rozpočet (Cenová ponuka)**

Prílohu č. 2 „Technická špecifikácia a štruktúrovaný rozpočet“ bude tvoriť cenová ponuka úspešného uchádzača vo forme vyplnenej tabuľky „**Technická špecifikácia a štruktúrovaný rozpočet“**“, ktorá tvorí neoddeliteľnú súčasť súťažných podkladov.

**Príloha č. 3 Zoznam subdodávateľov**

Zoznam subdodávateľov bude tvoriť Prílohu č. 3 iba v prípade, ak uchádzač uvedie, že na realizácii predmetu zákazky sa budú podieľať subdodávatelia.

V prípade, že uchádzač bude realizovať predmet zákazky vlastnými kapacitami – uvedená príloha „Zoznam subdodávateľov“ sa vypúšťa.

**Zoznam subdodávateľov**

Na realizácii predmetu zákazky: „**LED stena pre štúdio Šport**“

□ sa nebudú podieľať subdodávatelia a celý predmet zákazky uskutočníme vlastnými kapacitami.

□ sa budú podieľať nasledovní subdodávatelia:

|  |  |  |  |  |  |  |
| --- | --- | --- | --- | --- | --- | --- |
| P.č | Obchodné meno alebo názov / meno a priezvisko | Sídlo alebo adresa pobytu | Identifikačné číslo (IČO) alebo dátum narodenia (ak nebolo pridelené IČO) | Predmet subdodávky | Predmet plnenia v % | Oprávnená osoba (meno a priezvisko, adresa pobytu, dátum narodenia) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

V ..................................., dňa ........................

.......................................................

pečiatka, meno a podpis uchádzača

Pozn.:

V zmysle § 2 ods. 5 písm. e) zákona o verejnom obstarávaní subdodávateľom je hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti predmetu zákazky.

**Príloha č. 4. Technický výkres navrhovaného riešenia predmetu zákazky.**